Բուլինգի դեմ պայքարի օր

Բուլինգի դեմ պայքարի օր, կամ վարդագույն շապիկի օր, ամենամյա միջոցառում, որն անցկացվում է Կանադայում և աշխարհի այլ մասերում, որտեղ մարդիկ հագնում են վարդագույն վերնաշապիկներ՝ բուլինգին դիմակայելու նպատակով։

Նախաձեռնությունը սկսվել է Կանադայում։ Այնտեղ միջոցառումն անցկացվում է յուրաքանչյուր տարվա փետրվարի վերջին չորեքշաբթի օրը։ Նոր Զելանդիայում միջոցառումը կազմակերպվում է մայիսին։

Պատմություն 
Առաջին միջոցառումը կազմակերպվել է 2007 թվականին Բերվիկից տասներկուերորդ դասարանի աշակերտներ Դեյվիդ Շեփարդի և Թրևիս Փրայսի կողմից, ովքեր գնել և բաժանել են 50 վարդագույն վերնաշապիկ այն բանից հետո, երբ իններորդ դասարանի աշակերտ Չակ Մակնիլը բուլինգի է ենթարկվել Քեմբրիջի կենտրոնական թագավորական գյուղական ավագ դպրոցում առաջին ուսումնական օրը վարդագույն պոլո վերնաշապիկ հագնելու համար։ Այդ տարի Նոր Շոտլանդիայի վարչապետ Ռոդնի Մակդոնալդը յուրաքանչյուր սեպտեմբերի երկրորդ հինգշաբթին (որը համընկնում է ուսումնական տարվա սկզբի հետ) հռչակել է «բուլինգի դեմ պայքարի օր»՝ ի նշան այդ իրադարձությունների ճանաչման։

2008 թվականին Բրիտանական Կոլումբիայի այն ժամանակվա վարչապետ Գորդոն Քեմփբելը փետրվարի 27-ը հռչակել է ահաբեկման դեմ պայքարի գավառական օր։ 2009 թվականին Կանադայի «Տղաների և աղջիկների ակումբները» Բուլինգի դեմ պայքարի օրվա համար տպագրեցին վարդագույն շապիկներ, որոնց վրա գրված էր «բուլինգը դադարում է այստեղ» և «վարդագույն վերնաշապիկների օր»։

2009 թվականի մայիսին Նոր Զելանդիան նշել է իր առաջին Վարդագույն վերնաշապիկի օրը։

ՄԱԿ-ը 2012 թվականին մայիսի 4-ը հայտարարել է Բուլինգի դեմ պայքարի օր։ ՅՈՒՆԵՍԿՕ-ն նոյեմբերի առաջին հինգշաբթի օրը հայտարարել է դպրոցում բռնության և բուլինգի դեմ պայքարի, կիբերհարձակման դեմ պայքարի միջազգային օր։

Նպատակ 

Բուլինգի դեմ պայքարի օրը ստեղծվել է հետագա բուլինգի դեպքերը կանխելու նպատակով։ ԱՄՆ-ի արդարադատության նախարարությունը պարզել է, որ յուրաքանչյուր չորրորդ երեխան դեռահասության շրջանում ենթարկվելու է բուլինգի։ Շատ դեպքերում առաջին միջադեպից հետո բուլինգը չի դադարում. վիճակագրությունը ցույց է տալիս, որ բուլինգի ենթարկված ուսանողների 71 տոկոսը շարունակում է բուլինգի ենթարկվել, այսպիսով սա վերածվում է անվերջանալի խնդրի։ Ըստ Եյլի բժշկական համալսարանի, 2010 թվականին կատարված ուսումնասիրությունը պարզել է, որ կապ կա բուլինգի և ինքնասպանության միջև։ Սա նկարագրող տերմինը "բուլիցիդն" է, երբ ինչ-որ մեկը, ում բուլինգի են ենթարկում, արդյունքում ինքնասպանություն է գործում։

Միջոցառումներ 
Բուլինգի դեմ պայքարի օրվա գործողությունները կարող են իրականացվել դպրոցներում, աշխատավայրերում կամ ցանկացած այլ վայրում, որտեղ կան թիրախային խմբեր։ Միջոցառումները կարող են ներառել «բուլինգի վերացման» թեմայով հանրահավաքներ, տեղեկատվական տաղավարներ և օնլայն հարթակում կազմակերպված միջոցառումներ, որոնք կօգնեն համայնքին հասկանալ բուլինգի վտանգները, ինչպես նաև լուսաբանել հակաբուլինգային կազմակերպությունների քարոզչությունը։ Օրինակ՝ Բուլինգի կանխարգելման կապույտ վերնաշապիկների համաշխարհային օրը, Բուլինգի իրազեկման ամիսը և Վարդագույն վերնաշապիկների օրը։ Այլ միջոցառումները ենթադրում են «Բուլինգի և բռնության դեմ պայքարի ազգային օրվան» նպաստող նյութերի, պոստեռների, այլ տեղեկատվության տարածում։ Այլ միջոցառումների օրինակներ են վազքերը, համաժողովները, տեսանյութերի ստեղծման մրցույթները, ինչպիսիք են «ScreenIt!»-ը և «Back me up»-ը, ինչպես նաև համայնքային միջոցառումներ, որոնք օգտագործվում են բուլինգի և բռնության մասին տեղեկատվություն տարածելու համար։ Նախաձեռնությունը նպատակ ունի աջակցել ուսանողներին, մանկավարժներին, համայնքի և բիզնեսի աշխատակիցներին՝ բուլինգը, խտրականությունը, հոմոֆոբիան և տրանսֆոբիան դադարեցնելու միջոցով։

Տես նաև 

 Հակաբուլինգային օրենսդրություն
 Ինտերնետ-հալածանք

Ծանոթագրություններ

Արտաքին հղումներ 

 Pink Shirt Day
 Pink T-Shirt Day Society
 Stomp Out Bullying
 Bullying No Way
 Erase Bullying
 Pacer's National Bullying Prevention Center

Կանադայի տոներ
Մայիսի տոներ
ՄԱԿ-ի միջազգային օրեր
Ակտիվիզմ
Բուլինգ
ԱԽՎ նախագծի հոդվածներ